**Årsmelding Rendalen Bygdekvinnelag 2022/2023**

Styret har bestått av:  
Leder: Brynhild Lervang  
Nestleder: Toril Andreassen  
Kasserer: Karin Rugsveen  
Studieleder: Magnhild Svarstad Skau  
Sekretær: Gunhild Nordtun

Rendalen Bygdekvinnelag har 67 medlemmer

Det er avholdt 7 styremøter og 5 medlemsmøter.

I november ble det arrangert pølsekurs, med pølsemaker Hallgerd Tronsmoen som kyndig kursholder

I desember var det adventsmøte med besøk og omvisning hos Norske Moseprodukter. Etterpå var det trivelig treff i Blomstergalleriet med mulighet for å lage adventskrans

Det årlige rakfisklaget hos Brynhild Lervang ble tradisjonen tro avholdt den 13.01.23 (20.dag jul)

Rendalen Bygdekvinnelag hadde ansvar for regionmøte, som ble avholdt hos Brynhild Lervang den 11.02.23

I mars arrangerte Bygdekvinnelaget redesign kurs med Laila Helen Bjørnsen som kursholder

Rendalen Bygdekvinnelag var med å hjalp til på den norsk/ukrainske kulturkvelden den 22.04.23

I april arrangerte Rendalen Bygdekvinnelag den tradisjonelle påskelunsjen for skoleelever. I år var det Berger skole som fikk servert en sunn og god lunsj. Dette er et veldig populært tiltak.

I slutten av mai var det planteauksjon hos Ingrid Marie Lutnæs. Mange hadde tatt med seg fine avleggere, og Brynhild Lervang var stødig auksjonarius. Det ble servert kaffe og kake, og damer i alle aldre hadde en trivelig kveld i vår-været.

I stedet for å arrangere eget sommermøte, ble medlemmene oppfordret til å delta på familiedagen, den 04.06.23, på Domkirkeodden på Hamar. Her solgte Rendalen Bygdekvinnelag heftet om «Rendalskost», sirupstynnkake, lefse, knekkebrød og havrekjeks.

Årets medlemstur gikk først til Brydalen med besøk på Solbulåven, hvor Elisabeth Jæger Rusten har Kunstgalleri. Utrolig mye artig hun lager av de utroligste ting. Ferden gikk videre til Os, hvor vi besøkte Victoria H. Grindfleks fantastiske hage. Middag på Trollkroa på vei hjem igjen

Rendalen Bygdekvinnelag deltok også i år på Veidekulturfestivalen.  
Vi fikk invitasjonen sent, så deltagelsen ble i noe mindre skala.   
Det viktigste var å arrangere kvalifisering til NM i potetskrelling. Finalen går den 14.10.23, i forbindelse med arrangementet «Landbruk og sirkus» på Løten, i regi av Hedmark Bygdekvinnelag. Brynhild Lervang kvalifiserte seg til finalen.

Den 20.09.23 arrangerte Rendalen Bygdekvinnelag tema møte i samarbeid med Rendalen Demensforening.   
Åse Ingeborg Borgos, fastlege i Stor-Elvdal, holdt et flott foredrag om søvn, med overskriften; «Søvn-trenger vi det?»

Tylldalen Bygdekvinnelag arrangerte stormøte den 30.09.23 hvor flere av våre medlemmer deltok  
  
Ellers har representanter fra styret deltatt på årsmøte på Nes i mars.

Det er gjennomført bunadskurs, skjortekurs og takkebakstkurs

RBK har gitt støtte til Rendalen løypelag.